มี พสพ กับแฟนแบบป้องกัน แต่ไม่แน่ใจว่าพลาดไหมเลยกินยาคุมฉุกเฉิน ภายใน7 วันมีอาการเจ็บหน้าอก ปวดหัว อ่อนเพลีย ปวดหลังปวดขา จนวันที่ 12 มีประจำเดือน ปวดท้องหน่วงๆ มีเลือดออกเยอะเหมือนประจำเดือน อยากทราบว่าเป็นประจำเดือนจริงๆ หรือเป็นผลกระทบของยาคุมฉุกเฉินคะ "ตรวจปัสวะแล้วพบว่าไม่ท้องค่ะ" เชื่อได้ใช่ไหมคะ
สวัสดีครับPandaaaaaยาคุมกำเนิดฉุกเฉินนั้นเป็นยาที่เพิ่มระดับฮอร์โมนเพศหญิง ซึ่งมีผลข้างเคียงสำคัญคือ อาการปวดศีรษะ ปวดท้อง ปวดหน้าอก และมีเลือดออกทางช่องคลอดเร็วกว่ากำหนด ดังนั้น จึงมีความเป็นไปได้ว่าอาการเหล่านี้จะเป็นผลข้างเคียงจากยาครับส่วนเรื่องเลือดออกช่องคลอดครั้งนี้ ก็อาจจะเป็นผลจากยา หรือ ประจำเดือนก็เป็นได้ครับ เพราะยาคุมฉุกเฉินจะทำให้รอบเดือนนั้นคลาดเคลื่อน คาดเดาได้ยาก จึงไม่แนะนำให้ใช้ยานี้เป็นประจำ เพราะผลข้างเคียงต่างๆที่กล่าวมาครับ และหากมีเลือดออกทางช่องคลอดนานเกิน 7 วัน นั่นถือว่าผิดปกติ และควรพบแพทย์นรีเวช เพราะอาจเกิดจากสาเหตุอื่น เช่น เนื้องอกมดลูก ติ่งเนื้อที่ปากมดลูก หรือ โรคติดเชื้อทางเพศสัมพันธ์ เป็นต้นครับอย่างไรก็ดี หากตรวจการตั้งครรภ์แล้วไม่พบ ก็คงไม่มีการตั้งครรภ์ครับ เพราะชุดตรวจการตั้งครรภ์นั้นมีประสิทธิภาพสูงถึง 98-99% จึงเชื่อถือได้ครับ